Babelscape/SREDFM huggingface dataset:
Γκλίνις Τζονς

H Γκλίνις Τζονς (αγγλικά: "Glynis Johns", 5 Οκτωβρίου 1923 - ) είναι Αγγλίδα ηθοποιός του θεάτρου και του κινηματογράφου, χορεύτρια, πιανίστα και τραγουδίστρια. Είναι ιδιαίτερα γνωστή για τον ρόλο της ως Ντέζερι Αρμφέλντετ, στη θεατρική παράσταση του Μπόντγουεϊ,"A Little Night Music", για το οποίο βραβεύθηκε και με το Tony Award, αλλά και στην επιτυχημένη κινηματογραφική ταινία, του Ουώλτ Ντίσνεϋ, "Μαίρη Πόππινς" ως Ουίνιφρεντ Μπανκς. Η τελευταία της εμφάνιση στον κινηματογράφο έγινε το 1999, στην ταινία "Superstar".
Εθνικό Πάρκο Σίμιεν

Το Εθνικό Πάρκο Σίμιεν (Αμχαρικά: ስሜን ተራራ ብሔራዊ ፓርክ) είναι ένα από τα εθνικά πάρκα της Αιθιοπίας το οποίο ιδρύθηκε το 1969 και αποτελεί ένα από τα πρώτα Μνημεία Παγκόσμιας Κληρονομιάς της ΟΥΝΕΣΚΟ.
Άγιος Ευθύμιος ο Μέγας

Ο Άγιος Ευθύμιος ο Μέγας (377 – 20 Ιανουαρίου 473) (στην επίσημη αγιολογία Όσιος Ευθύμιος ο Μέγας) ήταν αββάς στην περιοχή της Παλαιστίνης, και τιμάται ως άγιος και στην Ρωμαιοκαθολική και στην Ανατολική Ορθόδοξη Εκκλησία.
Μια ξεχωριστή μέρα

Μια ξεχωριστή μέρα (ιταλ. "Una giornata particolare") είναι ο τίτλος ιταλικής δραματικής κινηματογραφικής ταινίας παραγωγής 1977 σε σκηνοθεσία και σενάριο Έττορε Σκόλα. Πρωταγωνιστές της ταινίας είναι ο Μαρτσέλλο Μαστρογιάννι και η Σοφία Λόρεν. Πρόκειται για μια ιταλοκαναδική συμπαραγωγή που απέσπασε βραβεία όπως τη Χρυσή Σφαίρα Καλύτερης Ξενόγλωσσης Ταινίας και το Βραβείο Σεζάρ Καλύτερης Ξενόγλωσσης Ταινίας, ενώ ήταν υποψήφια και για δυο βραβεία Όσκαρ.
Ντένις Κάλφερτ

Ο Ντένις Κάλφερτ (φλαμανδικά: Denis (ενίοτε και Denys) Calvaert (1540 – 16 Απριλίου 1619) ήταν Φλαμανδός ζωγράφος, ο οποίος γεννήθηκε στην Αμβέρσα και έζησε το μεγαλύτερο μέρος της ζωής του στην Ιταλία, όπου έγινε γνωστός ως Dionisio Fiammingo ή απλώς Il Fiammingo (= «ο Φλαμανδός»). Ο Κάλφερτ ήταν εμβριθής μελετητής της αρχιτεκτονικής, της ανατομίας και της ιστορίας και τα έργα του χαρακτηρίζονται από την προηγμένη τους σύνθεση και τον πλούσιο χρωματισμό.
Arado Ar 96

Το Arado Ar 96 ήταν το κύριο μονοκινητήριο γερμανικό αεροσκάφος προκεχωρημένης εκπαίδευσης του Δευτέρου Παγκοσμίου Πολέμου.
Άντζελα Λάνσμπερι

Η Ντέιμ Άντζελα Λάνσμπερι ("Angela Brigid Lansbury", 16 Οκτωβρίου 1925) είναι Αγγλίδα ηθοποιός του κινηματογράφου, του θεάτρου και της τηλεόρασης. Υπήρξε υποψήφια για Όσκαρ Β' Γυναικείου Ρόλου τρεις φορές για τις ταινίες "Εφιάλτης (Gaslight, 1944)", "Το πορτραίτο του Ντόριαν Γκρέι (The Picture of Dorian Gray, 1945)" και "Ο άνθρωπος της Μαντζουρίας (The Manchurian Candidate, 1962)", ενώ τον Νοέμβριο του 2013 έλαβε Τιμητικό Όσκαρ για την προσφορά της στην 7η τέχνη. Ξεχωριστή θέση στη φιλμογραφία της κατέχουν επίσης οι ταινίες: "Ο αλήτης και η αμαζόνα (National Velvet, 1944)", "Σαμψών και Δαλιδά (Samson and Delilah, 1949)", "Ο γελωτοποιός του βασιλέως (The Court Jester, 1956)", "Πόθοι στην κάψα του καλοκαιριού (The Long, Hot Summer, 1958)", "Γύρω μου γκρεμίστηκαν όλα! (All Fall Down, 1962)", "Η Ωραιότερη Ιστορία του Κόσμου (The Greatest Story Ever Told, 1965)", "Έγκλημα στον Νείλο (Death on the Nile, 1978)" και "Η πεντάμορφη και το τέρας (Beauty and the Beast, 1991)". Οι ερμηνείες της στο θέατρο της χάρισαν πέντε Βραβεία Τόνι, ενώ έχει λάβει επίσης έξι Χρυσές Σφαίρες.

Η Λάνσμπερι γεννήθηκε το 1925 στο Λονδίνο και ήταν γόνος μεσοαστικής οικογένειας. Ήταν κόρη της Μόινα Μακγκίλ και του Άγγλου πολιτικού Έντγκαρ Λάνσμπερι. Το 1940 προκειμένου να αποφύγει τον πόλεμο μεταφέρθηκε στις Η.Π.Α., όπου σπούδασε υποκριτική στην Νέα Υόρκη. Το 1942 υπέγραψε συμβόλαιο με την Metro-Goldwyn-Mayer και ανέλαβε τον πρώτο της ρόλο στην ταινία του Τζορτζ Κιούκορ "Εφιάλτης (Gaslight, 1944)". Η ερμηνεία της στην ταινία, όπου υποδυόταν την αδίστακτη υπηρέτρια της Ίνγκριντ Μπέργκμαν επαινέθηκε από τους κριτικούς και της χάρισε την πρώτη της υποψηφιότητα για Όσκαρ Β' Γυναικείου Ρόλου. Συνέχισε να εμφανίζεται σε ταινίες της M-G-M, αλλά σε δευτερεύοντες ρόλους και το συμβόλαιό της έληξε το 1952. Από 'κει κι έπειτα η καριέρα της άνθισε τόσο στον κινηματογράφο όσο και στο θέατρο. Η ερμηνεία της στην ταινία "Ο άνθρωπος της Μαντζουρίας (The Manchurian Candidate, 1962)" χαρακτηρίστηκε ως μια από τις καλύτερες στην καριέρα της, ενώ η ενασχόλησή της με το είδος μιούζικαλ την καθιέρωσε κατά τα μέσα της δεκαετίας του '60. Το 1966 η ερμηνεία της στο μιούζικαλ των Τζερόμ Λόρενς, Ρόμπερτ Έντγουν Λι και Τζέρι Χέρμαν "Mame" της χάρισε πολλά βραβεία και την έκανε Gay icon. 

Η δεκαετία του '70 τη βρήκε να δουλεύει ως επί το πλείστον στο χώρο του θεάτρου, ερμηνεύοντας κυρίως πρωταγωνιστικού ρόλους σε μιούζικαλ, όπως τα: "Ο βασιλιάς κι εγώ" και "Sweeney Todd, o φονικός κουρέας της οδού Φλιτ" που της χάρισαν καλές κριτικές. 
Κατά τη δεκαετία του '80 μεταπήδησε στο χώρο της τηλεόρασης αναλαμβάνοντας τον πρωταγωνιστικό ρόλο στη σειρά "Συγγραφέας ντετέκτιβ (Murder She Wrote, 1984)" που προβλήθηκε για 12 χρόνια και τις χάρισε 18 υποψηφιότητες για Βραβείο Έμμυ . Το 1991 χάρισε τη φωνή της στην ταινία κινουμένων σχεδίων της Ντίσνεϊ "Η πεντάμορφη και το τέρας" κι έκτοτε κάνει σποραδικές κινηματογραφικές εμφανίσεις. Υπήρξε παντρεμένη 2 φορές την πρώτη με τον ηθοποιό Ρίτσαρντ Κρόμγουελ κι ο γάμος τους διήρκεσε ένα χρόνο, ενώ τη δεύτερη με τον παραγωγό Πίτερ Σω, με τον οποίο έμεινε παντρεμένη μέχρι και το θάνατό του το 2003.
Θέμα Μελενίκου

Το Θέμα Μελενίκου ήταν διοικητική διαίρεση της Βυζαντινής Αυτοκρατορίας, μικρό Θέμα, στην Θράκη με διοικητική έδρα το Μελένικο της σημερινής Βουλγαρίας. Το θέμα άγνωστο πότε δημιουργήθηκε, αναφέρεται σε έγγραφα του 1304, του 1319 και του 1320.

Υποδιαιρέσεις του θέματος ήταν το Καπετανίκιον Βαλαβίσδας, το Καπετανίκιον Διακάστρου, και το Καπετανίκιον Άνω Βαλαβίσδας.
Ρόμπερτ Σέρμαν

Ο Ρόμπερτ Σέρμαν ("Robert Bernard Sherman", 19 Δεκεμβρίου 1925 - 6 Μαρτίου 2012) ήταν Αμερικανός συνθέτης που ως επί το πλείστον έγραψε μουσική για ταινίες μιούζικαλ, συνεργαζόμενος με τον αδελφό του Ρίτσαρντ Σέρμαν. Σύμφωνα με την επίσημη ιστοσελίδα της The Walt Disney Company, το μουσικό δίδυμο αυτό, έχει συνθέσει τα περισσότερα μουσικά θέματα ταινιών από οποιοδήποτε άλλο δίδυμο. Μερικά από τα πιο γνωστά κομμάτια των Αδελφών Σέρμαν βρίσκονται στις ταινίας: "Μαίρη Πόππινς", "Το βιβλίο της ζούγκλας", "Ο Γουίνι το αρκουδάκι", "Τσίττυ - Τσίττυ, Μπανγκ - Μπανγκ", "Η Σταχτοπούτα και το τριαντάφυλλο" αλλά και στο Σάρλοτ η αραχνούλα. Παρόλα αυτά, το πιο γνωστό τους κομμάτι είναι το It's a Small World, τραγούδι το οποίο παίζεται ανελλιπώς στα λούνα παρκ. Μάλιστα, σύμφωνα με την "Time" είναι το πιο παιγμένο τραγούδι στον κόσμο.

Ο Σέρμαν, μετά από άδεια των γονιών του, πήρε μέρος στον Δεύτερο Παγκόσμιο Πόλεμο, σε ηλικία 17 ετών. Εξ αιτίας της συμμετοχής του σε αυτόν, αναγκάστηκε να κυκλοφορεί σε όλη του ζωή με μπαστούνι, καθώς δέχτηκε σφαίρα στο γόνατο. Πέρα από τη μουσική, ασχολήθηκε με την ποίηση, τη γλυπτική και τη ζωγραφική. Μαζί με τον αδελφό του βρίσκεται στο Songwriters Hall of Fame, από το 2005.
Ομοσπονδία Στίβου Γιβραλτάρ

Η Ομοσπονδία Στίβου Γιβραλτάρ ή Ερασιτεχνική Ομοσπονδία Στίβου Γιβραλτάρ (αγγλικά: "Gibraltar Amateur Athletic Association", GAAA) είναι ο εθνικός οργανισμός που διατηρεί την εποπτεία του αθλήματος του στίβου στο Γιβραλτάρ. 

Ιδρύθηκε το 1954 και είναι μέλος της IAAF από το 1958, της EAA, της Βρετανικής Ολυμπιακής Ένωσης, της Ομοσπονδίας Αγώνων της Κοινοπολιτείας από το 1958, της Διεθνής Ομοσπονδίας Αγώνων Νήσων από το 1987 και της Αθλητικής Ομοσπονδίας των Μικρών Ευρωπαϊκών Κρατών από το 2015. Η έδρα της βρίσκεται στο Γιβραλτάρ και ο πρόεδρός της από το 2009 είναι ο Φράνκ Καρέρας, ο οποίος είναι και πρόεδρος της Αθλητικής Ομοσπονδίας των Μικρών Ευρωπαϊκών Κρατών από το 2015.
Ζυλ Μπαστιάν-Λεπάζ

Ο Ζυλ Μπαστιάν-Λεπάζ (γαλλικά: Jules Bastien-Lepage, 1 Νοεμβρίου του 1848 - 10 Δεκεμβρίου του 1884)  ήταν Γάλλος ζωγράφος, ακολουθούσε το “ρεύμα” του ρεαλισμού και συγκεκριμένα του νατουραλισμού.
Έντουαρντ Κόλμαν

O Έντουαρντ Κόλμαν (αγγλικά: "Edward Colman", 25 Ιανουαρίου 1925 - 24 Ιανουαρίου 1995) ήταν Αμερικανός κινηματογραφιστής, που εργάσθηκε σε πολλές ταινίες του Ουώλτ Ντίσνεϋ, ειδικά τη δεκαετία του 1960. Πριν συνεργαστεί με τον Ντίσνεϋ, υπήρξε κινηματογραφιστής στο τηλεοπτικό σόου "Dragnet". Υπήρξε, επίσης, υποψήφιος για δύο Όσκαρ Καλύτερης Φωτογραφίας, χωρίς να κερδίσει κανένα, τη μία φορά με το "Ο αφηρημένος κύριος καθηγητής" (1961), και την άλλη με το "Μαίρη Πόππινς" (1964).
Κόττον Γουόρμπατον

Ο Κόττον Γουόρμπατον (αγγλικά: "Cotton Warburton", 8 Οκτωβρίου 1911 - 21 Ιουνίου 1982) ήταν Αμερικανός κολεγιακός παίχτης φούτμπολ, που αργότερα έγινε μοντέρ τόσο στον κινηματογράφο, συμμετέχοντας σε 60 ταινίες, όσο και στην τηλεόραση. Εργάσθηκε στη Metro-Goldwyn-Mayer αλλά και στη Walt Disney Studios. Περισσότερο γνωστός είναι για τη δουλειά του στη ταινία "Μαίρη Πόππινς". 

Σχετικά με την αθλητική του καριέρα βρίσκεται στο College Football Hall of Fame, από το 1975. Ενώ, όσον αφορά την κινηματογραφική του καριέρα, ξεκίνησε ως βοηθός μοντέρ στη Metro-Goldwyn-Mayer, και παρέμεινε εκεί για 19 χρόνια. Η πρώτη του ταινία ως μοντέρ έγινε το 1943 στην ταινία "Air Raid Wardens", στην οποία πρωταγωνιστούν οι Σταν Λόρελ και Όλιβερ Χάρντι. Ενώ, αργότερα, με την ταινία "Crazylegs", υπήρξε και υποψήφιος για Όσκαρ Καλύτερου Μοντάζ. Ακολούθως, αποχώρησε από την εταιρεία. 

Το 1956, εντάχθηκε στο δυναμικό της The Walt Disney Company, όπου έκλεισε και την καριέρα του. Το ντεμπούτο το έκανε με την ταινία "Westward Ho the Wagons!", την ίδια χρονιά. Το 1964, βραβεύθηκε και με Όσκαρ Καλύτερου Μοντάζ, για την ταινία "Μαίρη Πόππινς". Τέλος, υπήρξε και μέλος της Ένωσης Μοντέρ Αμερικής.
Κάρολος Α΄ του Λίχτενσταϊν

Ο Κάρολος Α΄ του Λίχτενσταϊν (30 Ιουλίου 1569 - 12 Φεβρουαρίου 1627) ήταν ο πρώτος Πρίγκιπας του Λίχτενσταϊν και ο ιδρυτής της Πριγκιπικής Οικογένειας του Λίχτενσταϊν. Ο Κάρολος ήταν ο μεγαλύτερος γιος του Χάρτμαν Β΄, Βαρόνου του Λίχτενσταϊν (1544-1585), και της συζύγου του Άννας Μαρίας, Κόμισσας του Όρτενμπουργκ (1547 με 1601).

Ο Αυτοκράτορας Ροδόλφος Β΄ της Αγίας Ρωμαϊκής Αυτοκρατορίας διόρισε τον Κάρολο στη θέση του Γενικού Προβλεπτή, σημαντικό αξίωμα της αυλής του. Ο Κάρολος κατείχε τη θέση αυτή μέχρι το 1607. Σε μια διαμάχη μεταξύ του Αυτοκράτορα Ροδόλφου Β΄ και του Διάδοχου του θρόνου, Αρχιδούκα Ματθαίου, ο Κάρολος τάχθηκε με το μέρος που Ματθαίου, ο οποίος τον ονόμασε Πρίγκιπα για να τον ευχαριστήσει για τις υπηρεσίες του, το 1608. Το 1614 ο Κάρολος συμμετείχε στην αντιβασιλεία του Δουκάτου του Τροππάου για τον έλεγχο των κτήσεών του. Ως ανταμοιβή για τη συμμετοχή του στη Μάχη του Λευκού Όρους, διορίστηκε το 1622 στις θέσεις του ανθύπατου και του αντιβασιλέα της Βοημίας και ονομάστηκε Ιππότης του Τάγματος του Χρυσόμαλλου Δέρατος.

Το Δεκέμβριο του 1613 κέρδισε τον έλεγχο του Δουκάτου του Τροππάου και το Μάρτιο του 1622 το Σιλεσιανό Δουκάτο του Τζάγκερντορφ. Απέκτησε, επίσης, τον έλεγχο εδαφών που κατείχαν αντάρτες, καθώς και το Δουκάτο του Λίχτενσταϊν.

Το 1599 έγινε Ρωμαιοκαθολικός και το 1605 εγκατέστησε για τις βόρειες Άλπεις ένας τμήμα του Αδελφών Ιωαννιτών του Αγίου Ιωάννη του Θεού στο Φέλντσμπεργκ. Απεβίωσε στις 12 Φεβρουαρίου 1627 στην Πράγα.
Walt Disney Studios Motion Pictures

H Walt Disney Studios Motion Pictures είναι Αμερικανικός κινηματογραφικός διανομέας και τμήμα της The Walt Disney Company. Δημιουργήθηκε το 1953, και αρχικά έφερε το όνομα Buena Vista Distribution Company και είναι υπεύθυνο να διανέμει, να προωθεί και να διαφημίζει ταινίες του Walt Disney Studios, συμπεριλαμβανομένου και των Walt Disney Pictures, Walt Disney Animation Studios, Pixar Animation Studios, Lucasfilm, Marvel Studios, DisneyToon Studios, UTV Motion Pictures, Disneynature και της Touchstone Pictures. Το 1987, μετονομάστηκε σε Buena Vista Pictures Distribution, ενώ από το 2007 έχει την τρέχουσα ονομασία.
Southern by the Grace of God

Southern by the Grace of God είναι ο τίτλος του ζωντανά ηχογραφημένου δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 21 Μαρτίου του 1988 μέσω της δισκογραφικής εταιρείας "MCA".

Οι ηχογραφήσεις του δίσκου προέρχονται από τις συναυλίες του συγκροτήματος στο "Reunion Arena" του Ντάλας την 1 Νοεμβρίου 1987, στο "The Omni" της Ατλάντα στις 15 Οκτωβρίου του ίδιου έτους όπως και στο "Starwood Amphitheatre" στο Άντιοχ του Τενεσί στις 23 Οκτωβρίου του 1987.

Η συγκεκριμένη κυκλοφορία αποτέλεσε φόρο τιμής προς τα θύματα του αεροπορικού δυστυχήματος που είχε διακόψει την πορεία των Lynyrd Skynyrd δέκα χρόνια νωρίτερα. Τα φωνητικά ανέλαβε ο μικρότερος αδελφός του Ρόνι Βαν Ζαντ, Τζόνι, την κιθάρα ανέλαβε ο Ράνταλ Χολ αντικαθιστώντας τον Άλεν Κόλινς και επέστρεψε στην σύνθεση του σχήματος ο Εντ Κινγκ αναλαμβάνοντας την κιθάρα.
Ουίλφρεντ Τζάκσον

Ο Ουίλφρεντ Τζάκσον (αγγλικά: "Wilfred Jackson", 24 Ιανουαρίου 1906 - 7 Αυγούστου 1988) ήταν Αμερικανός ανιμέιτορ, συνθέτης και σκηνοθέτης, περισσότερο γνωστός για το έργο του στο "Μίκυ Μάους" και το "Silly Symphony", που ήταν σειρές καρτούν, αλλά και από τμήματα του "Νύχτα Στο Φαλακρό Βουνό" και του "Fantasia", τα οποία ήταν από την Walt Disney Animation Studios. Ο Τζάκσον γεννήθηκε στο Σικάγο του Ιλινόις και πέθανε στην Καλιφόρνια, σε ηλικία 82 ετών.
Μάχη του Έβρου

Η Μάχη του Έβρου ή Μάχη του Ορμενίου (, , ) έλαβε χώρα στον Ποταμό Έβρο, κοντά στο χωριό του Τσερνομιάνο ή Τζερμιάνο (σημερινό "Ορμένιο" της Ελλάδας) στις 26 Σεπτεμβρίου του 1371, μεταξύ των δυνάμεων των Οθωμανών διοικητών Λαλά Σαχίν Πασά και Γαζή Αχμέτ Εβρενός και των Σέρβων διοικητών, Βασιλέα Βουκάσιν Μρνιάβτσεβιτς και του αδερφού του, Δεσπότη Γιόβαν Ούγκλιεσα Μρνιάβτσεβιτς , οι οποίοι επιθυμούσαν να πάρουν εκδίκηση για την ήττα στην Πρώτη Μάχη του Έβρου (1364).
Αύρα Θεοδωροπούλου

Η Αύρα Θεοδωροπούλου (3 Νοεμβρίου 1880 - 20 Ιανουαρίου 1963) ήταν Ελληνίδα μουσικός, κριτικός και αγωνίστρια. Έγινε περισσότερο γνωστή από τους αγώνες της για την απόκτηση του δικαιώματος ψήφου των γυναικών. Υπήρξε ιδρύτρια και πρόεδρος του "Συνδέσμου για τα Δικαιώματα της Γυναίκας".
Έττορε Σκόλα

Ο Έττορε Σκόλα ("Ettore Scola", 10 Μαΐου 1931 - 19 Ιανουαρίου 2016) ήταν Ιταλός σκηνοθέτης και σεναριογράφος. Θεωρείται ένας από τους σημαντικότερους εκπρόσωπος του ιταλικού κινηματογράφου.

Σκηνοθέτησε την πρώτη του ταινία το 1964 με τίτλο "Αν μας επιτρέπετε μιλάμε για γυναίκες" ("Se permettete parliamo di donne")"." Σύμφωνα με τους κριτικούς ο Σκόλα γύρισε τις σημαντικότερες ταινίες του την δεκαετία '70 και του '80. Γνωστότερες ταινίες του ήταν οι: "Ο αστυνόμος Πεπέ" ("Il comisario Pepe", 1969), "Είχαμε αγαπηθεί τόσο" ("C'eravamo Tanto Amati", 1974), "Βίαιοι, βρώμικοι και κακοί" ("Brutti, Sporchi e Cattivi", 1976) για την οποία βραβεύτηκε από το Φεστιβάλ των Καννών, "Μια ξεχωριστή μέρα" ("Una Giornata Particolare", 1978) για την οποία βραβεύτηκε με Χρυσή Σφαίρα Καλύτερης Ξενόγλωσσης Ταινίας, "Η ταράτσα" ("La terazza", 1980), "Η Οικογένεια" ("La Famiglia", 1987) και "Σπλέντορ" ("Splendor", 1989). Υπήρξε ο πλέον πολιτικοποιημένος Ιταλός σκηνοθέτης της εποχής του. Σαν αριστερός διανοούμενος, ο Σκόλα υπήρξε υποστηρικτής του Κομμουνιστικού Κόμματος Ιταλίας, μετέχοντας το 1989 στη "Σκιώδη Κυβέρνηση" σαν αρμόδιος της πολιτιστικής κληρονομιάς"."
Πήτερ Πάουρμπους

Ο Πήτερ Πάουρμπους (φλαμανδικά: Pieter Jansz. Pourbus, Χάουντα, 1523 - Μπρυζ, 30 Ιανουαρίου 1584) ήταν Φλαμανδός αναγεννησιακός ζωγράφος, γλύπτης, σχεδιαστής και χαρτογράφος.

Σύμφωνα με τον Κάρελ φαν Μάντερ, ο Πάουρμπους γεννήθηκε στη Χάουντα της Νότιας Ολλανδίας αλλά μετακόμισε στη Μπρυζ σε μικρή ηλικία. Εκεί νυμφεύτηκε τη θυγατέρα του, επίσης ζωγράφου, Λάνσελοτ Μπλοντέελ.

Αν και στη Μπρυζ ζωγράφισε πολλούς καλούς πίνακες, το καλύτερό του έργο έγινε στην εκκλησία του Αγίου Ιωάννη (Sint Janskerk) στη Χάουντα: "Η ιστορία του Αγίου Χουμπέρτους". Αργότερα επισκιάστηκε από τον γιο του, Φρανς Πάουρμπους τον πρεσβύτερο. Εκτός από ζωγράφος ήταν επίσης τοπογράφος και μηχανικός. Είναι κατά κύριο λόγο γνωστός για τους πίνακές του με θρησκευτικά θέματα αλλά και για τα πορτρέτα του. Εργάστηκε κυρίως στη Μπρυζ, όπου είχε εγκατασταθεί πριν το 1543, όταν έγινε μέλος της Συντεχνίας του Αγίου Λουκά της Μπρυζ. Μαθητές του υπήρξαν ο γιος του Φρανς, ο Αντόνιους Κλάισσενς και ο εγγονός του Φρανς Πάουρμπους ο νεότερος.

Απεβίωσε το 1584 στη Μπρυζ.

Τα έργα του Πάουρμπους ανήκουν στη σχολή του μανιερισμού. Το Groeningemuseum της Μπρυζ εκθέτει πολλά από τα έργα του. Το Μουσείο "Het Catharina Gasthuis" στη Χάουντα διαθέτει, επίσης, έναν αριθμό έργων του. Οι ιεροί ναοί του Αγίου Ιωάννη στη Χάουντα και της Παναγίας της Μπρυζ κατέχουν λίγες από τις δημιουργίες του.
Αδαμάντιος Κασαπίδης

Ο Αδαμάντιος Κασαπίδης (1909-1958) ήταν Έλληνας ιεράρχης του Οικουμενικού Πατριαρχείου. Διετέλεσε μητροπολίτης Περγάμου από το 1943 μέχρι και το θάνατό του.
Συντεχνία του Αγίου Λουκά

Συντεχνία του Αγίου Λουκά ήταν το κοινότερο όνομα που λάμβανε η Συντεχνία εικαστικών καλλιτεχνών (ζωγράφων, χαρακτών, υαλογράφων κ.λπ.) μιας πόλης στις απαρχές της σύγχρονης Ευρώπης και ιδιαίτερα στις Κάτω Χώρες. Ονομαζόταν έτσι προς τιμήν του Ευαγγελιστή Λουκά, προστάτη Αγίου των εικαστικών καλλιτεχνών, ο οποίος, σύμφωνα με τον Ιωάννη τον Δαμασκηνό ααναφέρεται ότι δημιούργησε το πορτρέτο της Παρθένου Μαρίας.

Μια από τις διασημότερες συντεχνίες του Αγίου Λουκά δημιουργήθηκε στην Αμβέρσα. Ιδρύθηκε το 1382 και συνέχιζε να λειτουργεί ως το 1795, αν και είχε απωλέσει τη νομική της υπόσταση ως μονοπώλιο και, συνεπώς, σχεδόν όλη της την ισχύ. Στις περισσότερες πόλεις, της Αμβέρσας περιλαμβανομένης, η τοπική κυβέρνηση είχε δώσει στη Συντεχνία την εξουσία να ρυθμίζει ορισμένους τύπους εμπορικών συναλλαγών στην πόλη. Η εγγραφή ως μέλους («Δασκάλου») ενός καλλιτέχνη ήταν, συνεπώς, υποχρεωτική αν ήθελε να έχει μαθητές, να μπορεί να πωλήσει πίνακές του ή να διατηρεί εργαστήριο. Οι πρώτες συντεχνίες στην Αμβέρσα και στη Μπρυζ εγκαθίδρυσαν ένα μοντέλο, που ακολουθήθηκε και από άλλες πόλεις, διαθέτοντας ακόμη και αίθουσες εκθέσεων και δικό τους περίπτερο στην αγορά, από το οποίο τα μέλη της Συντεχνίας μπορούσαν να πωλούν πίνακές τους απευθείας στο κοινό.

Η Συντεχνία του Αγίου Λουκά δεν αντιπροσώπευε μόνον εικαστικούς καλλιτέχνες, αλλά επίσης και -ιδιαίτερα κατά τον 17ο αιώνα - εμπόρους έργων τέχνης, ερασιτέχνες, ακόμη και εραστές των τεχνών (αποκαλούνταν "liefhebbers"). Κατά την περίοδο του Μεσαίωνα τα περισσότερα μέλη της Συντεχνίας ήσαν εικονογράφοι χειρογράφων και μικρογράφοι και ανήκαν στην ίδια Συντεχνία με τους ζωγράφους σε ξύλο και ύφασμα και, σε ορισμένες πόλεις, στην ίδια Συντεχνία ανήκαν και οι γραφείς ή, όπως αποκαλούνταν, "scriveners". Στις παραδοσιακής δομής Συντεχνίες ανήκαν επίσης και οι βαφείς και διακοσμητές οικιών. Καθώς, όμως, οι καλλιτέχνες σχημάτισαν τη δική τους Συντεχνία, ιδιαίτερα στην Ολλανδία, άρχισαν να ισχύουν όλο και περισσότεροι περιορισμοί εγγραφής σε αυτήν. Σε γενικές γραμμές οι Συντεχνίες λάμβαναν τις αποφάσεις επί διαμαχών μεταξύ καλλιτεχνών ή μεταξύ καλλιτεχνών και πελατών. Με αυτό τον τρόπο έλεγχαν την οικονομική σταδιοδρομία ενός ζωγράφου που εργαζόταν σε συγκεκριμένη πόλη, ενώ σε διαφορετικές πόλεις οι καλλιτέχνες ήταν τελείως ανεξάρτητοι και συχνά ανταγωνίζονταν ο ένας τον άλλο.
Γεώργιος Ρήγας

Ο Γεώργιος Ρήγας ήταν δημοδιδάσκαλος και ιερέας, ενώ ασχολήθηκε με τη λαογραφία, τη βυζαντινή μουσική και την υμνογραφία. Γεννήθηκε στη Σκιάθο στις 20 Νοεμβρίου 1884 και πέθανε στην Αθήνα στις 11 Ιουλίου 1960. Φοίτησε δυο χρόνια στο Βαρβάκειο λύκειο στο οποίο δίδασκε ο συμπατριώτης του Αλέξανδρος Μωραϊτίδης Ήταν δημοδιδάσκαλος και ιερέας. Ως ιερέας είχε στενή επαφή με το λαό και προέβη σε προσεκτική παρατήρηση των εκδηλώσεων της ζωής.
Λάρι Μόρεϊ

Ο Λάρι Μόρεϊ (αγγλικά: "Larry Morey", 26 Μαρτίου 1905 - 8 Μαΐου 1971) ήταν Αμερικανός στιχουργός και σεναριογράφος. Έγραψε σε συνεργασία με άλλους, τα πιο γνωστά τραγούδια της Disney, των δεκαετιών 1930 και 1940, μεταξύ των οποίων το Heigh-Ho, το Someday My Prince Will Come και το Whistle While You Work, και επίσης συνέβαλε στη διασκευή του έργου του Φέλιξ Σάλτεν, Μπάμπι το ελαφάκι, το οποίο το 1942 έγινε, υπό τον ομώνυμο τίτλο ταινία της Disney. 

Γεννημένος στο Λος Άντζελες της Καλιφόρνια, αφού τελείωσε τις σπουδές του εργάστηκε στη Warner Bros. και στην Paramount Pictures, έως ότου το 1933 εντάχτηκε στη Disney. Το 1937 έγραψε μαζί με τον Φρανκ Τσόρτσιλ τραγούδια για την ταινία "Η Χιονάτη και οι επτά νάνοι". Η ταινία ήταν υποψήφια για Όσκαρ Καλύτερης Πρωτότυπης Μουσικής.
Μπεν Σάρπστιν

Ο Μπεν Σάρπστιν (αγγλικά: "Ben Sharpsteen", 4 Νοεμβρίου 1895 - 20 Δεκεμβρίου 1980) ήταν Αμερικανός σκηνοθέτης και παραγωγός, ως επί το πλείστον σε ταινίες της Disney. Επίσης, δημιούργησε ένα μουσείο, που τεκμηρίωνε την ιστορία του πρώτου εκατομμυριούχου της Καλιφόρνια, Σάμιουελ Μπρέναν, αλλά και την ιστορία του Νάπα Κάουνι (της Καλιφόρνια). Το έργο και η ζωή του βρίσκονται στο Sharpsteen Museum. Ο Σάρπστιν γεννήθηκε στην Ουάσινγκτον και πέθανε στην Καλιστόγκα της Καλιφόρνια σε ηλικία 85 ετών.
Γενετικά ρυθμιστικά δίκτυα

thumb|325x325px|Γενετικά ρυθμιστικά δίκτυα
Ένα  γενετικό ρυθμιστικό δίκτυο (Gene Regulatory Network- GRN) αποτελεί ένα σύνολο τμημάτων DNA στο εσωτερικό ενός κυττάρου, τα οποία αλληλεπιδρούν (έμμεσα) μεταξύ τους, μέσω των προϊόντων της έκφρασής τους, δηλαδή RNA ή πρωτεΐνες καθώς και με άλλα συστατικά του κυττάρου, επηρεάζοντας έτσι τον ρυθμό με τον οποίο τα γονίδια στο δίκτυο αυτό μεταγράφονται σε mRNA. Έτσι η δραστηριότητα των λειτουργικών προΐόντων ενός γονιδίου δεν επηρεάζεται μόνο από τους μεταγραφικούς παράγοντες και άλλους συμπαράγοντες που επηρεάζουν τη μεταγραφή αλλά και από την αποικοδόμηση πρωτεϊνών και μεταγράφων DNA καθώς και από τις μέτα-μεταφραστικές τροποποιήσεις των πρωτεϊνών.
Φιλελληνική Επιτροπή του Λονδίνου

thumb|250px|right|H ταβέρνα «Κορώνα και Άγκυρα», στην οδό Στράντ του Λονδίνου, όπου έγινε η πρώτη συνεδρίαση της Φιλελληνικής Επιτροπής του Λονδίνου, στις 28 Φεβρουαρίου του 1823.
Η Φιλελληνική Επιτροπή του Λονδίνου ή Φιλελληνικό Κομιτάτο του Λονδίνου (αγγλικά: "London Greek Committee" ή London Philhellenic Committee, 1823-1826) ήταν κίνηση φιλελλήνων, η οποία συστάθηκε, τον Μάρτιο του 1823, με κύριο σκοπό την υποστήριξη της ελληνικής Επανάστασης, και την απελευθέρωση των Ελλήνων από τον οθωμανικό ζυγό. Για την επίτευξη αυτού του σκοπού επιδίωξε την άντληση κεφαλαίων, την ανεύρεση εφοδίων και στρατιωτικών προμηθειών για την Ελλάδα, την αποστολή εθελοντών στρατιωτικών και αργότερα τη σύναψη σημαντικών δανείων, με σκοπό την σταθεροποίηση της νεοσυσταθείσας ελληνικής κυβέρνησης.

Η πρώτη συνεδρίαση της Φιλελληνικής Επιτροπής του Λονδίνου, πραγματοποιήθηκε στις 28 Φεβρουαρίου του 1823, στην ταβέρνα «Κορώνα και Άγκυρα» (Crown and Anchor tavern), στην μεγάλη οδική αρτηρία του Λονδίνου, Στράντ (Strand). Η ταβέρνα αυτή ήταν επίσης, στα μέσα του 18ου αιώνα, έδρα της Λέσχης “Ανακρεόντιος Εταιρεία” (Anacreontic Society), που είχε ως ύμνο το τραγούδι "The Anacreontic Song" ή “To Anacreon in Heaven”, και την συναποτελούσαν ερασιτέχνες μουσικοί.
Ερλ Χερντ

Ο Ερλ Χερντ (αγγλικά: "Earl Hurd", 14 Σεπτεμβρίου 1880 - 28 Σεπτεμβρίου 1940) ήταν Αμερικανός πρωτοπόρος ανιμέιτορ και σκηνοθέτης. Είναι γνωστός για τη δημιουργία του "Bobby Bumps", μία βωβή σειρά μικρών κινουμένων σχεδίων, την οποία τη σκηνοθετούσε, κάνοντας και την παραγωγή παράλληλα. Η σειρά ήταν της Bray Productions. Ο Χερντ και Τζον Ράντολφ Μπρέι συνεισέφεραν στην εξέλιξη της τέχνης των κινουμένων σχεδίων, αφού εφηύραν το cel, ένα είδος ζελατίνης, που εξυπηρετούσε για τα σχέδια. Η πατέντα του πιστώθηκε το 1914.
Μέριλ Ντε Μάρις

O Μέριλ Ντε Μάρις (αγγλικά: "Merrill De Maris", 26 Φεβρουαρίου 1898 - 31 Δεκεμβρίου 1948) ήταν Αμερικανός σχεδιαστής κόμικς που εργάστηκε στη Disney για το King Features Syndicate. Επίσης, βοήθησε αρκετά τον Φλόιντ Γκόντφρεντσον, στο σχεδιασμό, αρχικών σχεδίων του Μίκι Μάους. Μαζί σχεδίασαν τον Φαντομά Μπολτ, τον επιθεωρητή Ο'Χάρα, αλλά και τον Ντετέκτιβ Κέισι. Οι δύο του έδωσαν το πλήρες όνομα του χαρακτήρα της Μίννι Μάους, Μινέρβα στην ιστορία κόμικ "The Gleam". Επίσης, βοήθησε και τον Καρλ Μπαρκς, σε μία από τις ιστορίες του Ντόναλντ Ντακ, με όνομα "Too Many Pets". Εκτός αυτών, συμμετείχε και στην πρώτη κινηματογραφική παραγωγή της Disney, "Η Χιονάτη και οι επτά νάνοι".
Skynyrd's Innyrds

Skynyrd's Innyrds είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, η οποία κυκλοφόρησε τον Απρίλιο του 1989 μέσω της δισκογραφικής εταιρείας "MCA".

Η συλλογή αποτελείται από κομμάτια που προέρχονται από τα πέντε στούντιο άλμπουμ του συγκροτήματος από την δεκαετία του '70, όπως και την συλλογή ""Legend", η οποία είχε κυκλοφορήσει δύο χρόνια πριν από το "Skynyrd's Innyrds"".

Τον Ιούλιο του 2001, το άλμπουμ βραβεύθηκε ως πενταπλά πλατινένιο από την Recording Industry Association of America.
Λουσίλ Λα Βερν

Η Λουσίλ Λα Βερν (αγγλικά: "Lucille La Verne", 7 Νοεμβρίου 1872 - 4 Μαρτίου 1945) ήταν Αμερικανίδα ηθοποιός, γνωστοί για τους κακούς και εκδικητικούς ρόλους της, στις πρώιμες έγχρωμες ταινίες, αλλά και τις πολύ καλές της ερμηνείες στο αμερικανικό θέατρο. Το ντεμπούτο στον κινηματογράφο έγινε το 1914. Αξιομνημόνευτη ερμηνεία της, δεν είναι άλλη, από την Κακία μάγισσα, στην ταινία κινουμένων σχεδίων "Η Χιονάτη και οι επτά νάνοι". Πέθανε σε ηλικία 72 ετών στην Καλιφόρνια, από καρκίνο και ενταφιάστηκε στο κοιμητήριο Inglewood Park Cemetery.
Αντριάνα Κασελότι

Η Αντριάνα Κασελότι ("Adriana Caselotti", 6 Μαΐου 1916 - 18 Ιανουαρίου 1997) ήταν Αμερικανίδα ηθοποιός φωνής και τραγουδίστρια. Περισσότερο γνωστή είναι γιατί "έδωσε" τη φωνή της στην πλέον γνωστή ηρωίδα της Disney Χιονάτη, στην ταινία "Η Χιονάτη και οι επτά νάνοι". Με τον ρόλο της εκεί, κέρδισε μία θέση στη λίστα της Ντίσνεϋ Disney Legend, το 1994, και έγινε η πρώτη γυναίκα (μεταγλώττισης ηθοποιός) που μπαίνει σε αυτή τη λίστα.
Eastpak

Eastpak είναι το όνομα μίας αμερικανικής, διεθνούς φήμης εταιρίας, η οποία ιδρύθηκε στη Βοστόνη, στις ΗΠΑ. Ειδικεύεται στο σχεδιασμό, την ανάπτυξη, την παραγωγή και την παγκόσμια διάθεση και διανομή μιας σειράς προϊόντων, όπως τσάντες, σακίδια, ταξιδιωτικά εργαλεία και αξεσουάρ. Η εταιρία αυτή ξεκίνησε ως Eastern Canvas Products USA, το 1952, παράγοντας τσάντες και σακίδια για το στρατό των ΗΠΑ, πριν αρχίσει να εστιάζει στην καταναλωτική αγορά, το 1976, με το εμπορικό σήμα Eastpak. Είναι θυγατρική εταιρία της VF Corporation.
NGC 777

Ο NGC 777 είναι ελλειπτικός γαλαξίας τύπου E1 στον αστερισμό Τρίγωνον. Έχει γωνιακή έκταση 2,8' × 2,2' και φαινόμενο μέγεθος +11,5 mag;. Τον ανακάλυψε ο αστρονόμος Ουίλιαμ Χέρσελ στις 12 Σεπτεμβρίου 1784.
Ρόι Άτγουελ

O Ρόι Άτγουελ (αγγλικά: "Roy Atwell", 2 Μαΐου 1878 - 6 Φεβρουαρίου 1962) ήταν Αμερικανός κωμικός, ηθοποιός και συνθέτης. Σπούδασε στην υποκριτική σχολή Sargent School of Acting, και εμφανίσθηκε σε 34 κινηματογραφικές ταινίες, μεταξύ το 1914 και το 1947. Πιθανώς, ο πιο γνωστός του ρόλος να ήταν στην ταινία "Η Χιονάτη και οι επτά νάνοι", ως ο νάνος "Σοφός" (Doc). Πέρα από την κινηματογραφική του καριέρα, έχει εμφανιστεί σε αρκετές παραστάσεις του Μπρόντγουεϊ όπως, μεταξύ άλλων, στο "The Little Missus", στο "The Mimic World", στο "Oh, My Dear!", στο "The Firefly", και στο "How's Your Health?". Ήταν επίσης μέλος της San Carlo Opera Company, του Φόρτουν Γκάλο. Υπήρξε, επιπλέον, και μέλος της Αμερικανικής Ένωσης Συνθετών Συγγραφέων και Εκδοτών, από το 1957. Συνέθεσε το γνωστό τραγούδι "Some Little Bug is Going to Find You". Ενώ έγραψε και τους στίχους του τραγουδιού "When a Piece of Toast Climbs Your Bedpost with a Cigar."

Ένα ενδιαφέρον περιστατικό στη θεατρική καριέρα του Άτγουελ, ήταν όταν σε μία παράσταση, ακόμα φρέσκος στο επάγγελμα, αντί να πει τη φράση "It is spring and all the little birds are twittering in the tree tops", είπε, "Tis ting and the twits are birdering in the tree flops". Μετά από αυτό το λάθος του, περίμενε να απολυθεί. Όμως, το κοινό ευφράνθηκε από το λάθος του και ξέσπασε τα γέλια. Τότε, το επόμενο βράδυ του ζητήθηκε να επαναλάβει αυτή τη φράση. Αυτή η άθελα κωμική του πράξη, τον οδήγησε από έναν δραματικό ηθοποιό σε κωμικό.
The Last Rebel

The Last Rebel είναι ο τίτλος του έβδομου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 16 Φεβρουαρίου του 1993 μέσω της δισκογραφικής εταιρείας "Atlantic".

Αυτός ήταν ο δεύτερος δίσκος του συγκροτήματος μετά την επανένωση του και συνδύαζε την hard rock μουσική με την country, δημιουργώντας ένα μείγμα southern rock, το οποίο όμως δεν έλαβε θετικές κριτικές, αφού το "Allmusic" το βαθμολόγησε με δύο αστέρια με άριστα τα πέντε και το "Sputnik Music" με μέσο όρο βαθμολογιών 2,2 / 5.

Μετά την κυκλοφορία του "The Last Rebel" αποχώρησαν από το συγκρότημα ο ντράμερ Κερτ Κάστερ και ο κιθαρίστας Ράνταλ Χολ, δίνοντας την θέση τους στον Όουεν Χέιλ και τον Μάικ Έστις αντίστοιχα.
NGC 744

Το NGC 744 είναι ανοικτό σμήνος τύπου IV2p στον αστερισμό Περσέα. Έχει φαινόμενο μέγεθος +7,9 mag και διάμετρο 11 λεπτών της μοίρας. Απέχει περίπου 3.900 έτη φωτός από το ηλιακό σύστημα, περιέχει 20 περίπου άστρα και η ηλικία του εκτιμάται στα 180 εκατομμύρια χρόνια. Ο αστρονόμος Τζων Χέρσελ ανακάλυψε το σμήνος στις 28 Νοεμβρίου 1831.
Χέντρικ φαν ντεν Μπρουκ

Ο Χέντρικ φαν ντεν Μπρουκ (φλαμανδικά: Hendrick van den Broeck, αναφέρεται και ως Hendricus van Mechelen, στα ιταλικά αναφέρεται ως Arrigo Fiammingo (περ. 1530 – 28 Σεπτεμβρίου 1597) ήταν Φλαμανδός ζωγράφος της Αναγέννησης, μανιεριστικού ύφους, ο οποίος δραστηριοποιήθηκε κυρίως στην Ιταλία.
Ότις Χάρλαν

Ο Ότις Χάρλαν (αγγλικά: "Otis Harlan", 29 Δεκεμβρίου 1865 - 21 Ιανουαρίου 1940) ήταν Αμερικανός κωμικός ηθοποιός. Γεννήθηκε στο Οχάιο και νυμφεύθηκε την Νέλι Χάρβεϊ, με την οποία αποκτήσανε μία κόρη τη Μάριον. Ανιψιός του Χάρλαν, είναι γνωστός ηθοποιός, στην εποχή του βωβού κινηματογράφου, ο Κένεθ Χάρλαν. Την πρώτη του εμφάνιση στον ομιλούντα κινηματογράφο την έκανε το 1929, στην ταινία "Show Boat". Επίσης, ο Χάρλαν έδωσε τη φωνή του στον Χαρούμενο, στην ταινία της Disney, "Η Χιονάτη και οι επτά νάνοι". Ο Χάρλαν πέθανε στην Ιντιάνα από εγκεφαλικό επεισόδιο, σε ηλικία 74 ετών.
Κάρνεια

Τα Κάρνεια ήταν μια θρησκευτική γιορτή που λάμβανε χώρα στην Αρχαία Σπάρτη, καθώς και στις πόλεις του Άργους, του Τάραντας, της Θήρας, της Κω, της Κυρήνης, των Συρακουσών και άλλων δωρικών πόλεων. Κατά τη διάρκεια των εορτασμών, η πόλη της Σπάρτης δεν είχε δικαίωμα να εμπλακεί σε εχθροπραξίες.

Παρ' ολ' αυτά, η παράδοση της εορτής ξεκινά πριν την κάθοδο των Δωριέων στην Πελοπόννησο. Η γιορτή γινόταν για να τιμήσει τον θεό Κάρνειο (ή αλλιώς Κάρνειο Οικέτα - ο τίτλος «Οικέτας» δόθηκε στον θεό γιατί η γιορτή προς τιμήν του γινόταν στο σπίτι του μάντη Κρίου), ενώ μετά την κάθοδο των Δωριέων, ο θεός Κάρνειος ταυτίστηκε με τον Απόλλωνα.

Σύμφωνα με την παράδοση, τα Κάρνεια λάμβαναν χώρα στα τέλη Αυγούστου ή αρχές Σεπτεμβρίου, ανάλογα με την πανσέληνο, ενώ διαρκούσαν εννέα μέρες. Οι Σπαρτιάτες έστηναν πρόχειρα στρατόπεδα, με εννέα σκηνές των εννέα ατόμων, οι οποίοι προέρχονταν από τρείς διαφορετικές φατριές. Κάθε τέσσερα χρόνια, οι Σπαρτιάτες επέλεγαν πέντε ανύπαντρους νέους από κάθε φυλή και τους ανέθεταν την επιμελητεία των γιορτών και τους έδιναν τον τίτλο των Καρνεατών. Τέλος, οι Σπαρτιάτες οργάνωναν τους σταφυλόδρομους: ένας Καρνεάτης έτρεχε με μια ταινία στο κεφάλι στους δρόμους της πόλης ευχόμενος όλα τα καλύτερα και τον κυνηγούσαν οι υπόλοιποι με μεγάλα τσαμπιά σταφύλια - η αιχμαλωσία του νεαρού Καρνεάτη θεωρούταν καλός οιωνός, ενώ αν οι κυνηγοί δεν μπορούσαν να πιάσουν τον νεαρό, τότε αυτό εκλαμβανόταν ως κακός οιωνός.

Η γιορτή των Καρνέων επήρεασε αρκετά ιστορικά γεγονότα, με τα πιο σημαντικά να είναι η μάχη του Μαραθώνα και η μάχη των Θερμοπυλών που έλαβαν χώρα κατά τη διάρκεια των Περσικών Πολέμων. Κατά τη διάρκεια της προετοιμασίας τους για τη μάχη στον Μαραθώνα, οι Αθηναίοι ζήτησαν ενισχύσεις από τους Σπαρτιάτες, όταν οι τελευταίοι βρίσκονταν στον μήνα Κάρνειο. Οι Σπαρτιάτες δήλωσαν πως θα στείλουν στράτευμα αμέσως μόλις ολοκληρωθεί η πανσέληνος. Οι Αθηναίοι, ωστόσο, αναγκάστηκαν να αντιμετωπίσουν τους Πέρσες με μικρή βοήθεια των Πλαταιέων, αλλά κατάφεραν να νικήσουν τους εισβολείς. Κατά τη διάρκεια της δεύτερης εισβολής των Περσών στην Ελλάδα, οι σύμμαχοι συμφώνησαν να αντιμετωπίσουν τους Πέρσες στις Θερμοπύλες με κύρια δύναμη τον σπαρτιατικό στρατό. Ωστόσο, οι Σπαρτιάτες γιόρταζαν τα Κάρνεια και ίσχυε η απαγόρευση για εμπλοκή σε εχθροπραξίες. Παρ' ολ' αυτά, ο βασιλιάς Λεωνίδας αποφάσισε να αντιμετωπίσει τους Πέρσες, έχοντας μαζί του μονάχα μια φρουρά από 300 Σπαρτιάτες.
Saints Row

Το Saints Row είναι σειρά βιντεοπαιχνιδιών δράσης περιπέτειας ανοικτού κόσμου που δημιουργήθηκε από τη Volition και διανέμεται από τη Deep Silver. Εξιστορείται τη ζωή μιας συμμορίας με το όνομα Third Street Saints, ενώ ο τίτλος του παιχνιδιού προέρχεται από τη συνοικία όπου κατοικεί η συμμορία. Συνήθως, το παιχνίδι παρουσιάζεται σε μορφή ανοικτού κόσμου, σε συνδυασμό με μη γραμμικό σενάριο. Περιλαμβάνει στοιχεία δράσης και περιπέτειας αλλά και στιγμές αγώνων. Η σειρά φημίζεται για το χαρακτηριστικό της χιούμορ και αυτοσαρκασμό. Οι ιστορίες της είναι γραμμένες ως κωμωδίες με συχνές αναφορές σε σύμβολα ποπ κουλτούρας και παρωδίες.
Πίντο Κόλβιγκ

Ο Πίντο Κόλβιγκ ("Vance DeBar "Pinto" Colvig", 11 Σεπτεμβρίου 1892 - 3 Οκτωβρίου 1967) ήταν Αμερικανός ηθοποιός βοντβίλ, κινουμένων σχεδίων, κινηματογράφου, ραδιοφώνου, επίσης ήταν και καρτουνίστας αλλά και σόουμαν σε τσίρκο. Ο Κόλβιγκ ήταν επίσης ο αυθεντικός κλόουν Bozo, αλλά και η αυθεντική φωνή του χαρακτήρα της Disney, Γκούφυ. Το 1993, μετά θάνατον, συμπεριλήφθηκε στη λίστα Disney Legend, αφού εκτός από αυτά συμμετείχε και στην ταινία "Η Χιονάτη και οι επτά νάνοι", αλλά και στο "Ντάμπο το ελεφαντάκι".
Καταρίνα φαν Χέμεσσεν

Η Καταρίνα φαν Χέμεσσεν (φλαμανδικά: Catharina van Hemessen (αναφέρεται και ως Caterina, 1528 – μετά το 1587) ήταν Φλαμανδή ζωγράφος της περιόδου της Αναγέννησης. Είναι η πρώτη γυναίκα ζωγράφος για την οποία υπάρχει διασωζόμενη τεκμηρίωση. Είναι κατά κύριο λόγο γνωστή για μια σειρά από μικρού μεγέθους πορτρέτα γυναικών, τα οποία ολοκλήρωσε κατά το χρονικό διάστημα από τα τέλη της δεκαετίας του 1540 ως τις αρχές της δεκαετίας του 1550, ενώ παράλληλα δημιούργησε και ορισμένες θρησκευτικού θέματος συνθέσεις.

Συχνά της αποδίδεται η διάκριση ότι δημιούργησε την πρώτη αυτοπροσωπογραφία καλλιτέχνη, ανεξαρτήτως φύλου, που απεικονίζεται καθισμένος μπροστά στο καβαλέτο του. Το πορτρέτο αυτό, που δημιουργήθηκε το 1548, εμφανίζει τη ζωγράφο στα πρώτα στάδια δημιουργίας ενός πορτρέτου και σήμερα αποτελεί τμήμα της συλλογής του Μουσείου Τέχνης της Βασιλείας (Ελβετία). Άλλα έργα της φαν Χέμεσσεν βρίσκονται στο Ρέικσμουζεουμ του Άμστερνταμ και στην Εθνική Πινακοθήκη Λονδίνου.

Στο δρόμο των γυναικών της εποχής εκείνης, που ήθελαν να γίνουν ζωγράφοι, υπήρχαν πολλά εμπόδια. Η εκπαίδευση περιλάμβανε την ανατομία πτωμάτων και τη μελέτη γυμνών ανδρικών μορφών, ενώ το σύστημα μαθητείας σήμαινε ότι ο μαθητευόμενος όφειλε να μένει με κάποιον μεγαλύτερό του καλλιτέχνη επί 4 ή 5 χρόνια, συχνά ξεκινώντας από ηλικίες 9 ως 15 ετών. Για τους λόγους αυτούς οι γυναίκες καλλιτέχνιδες ήταν ιδιαίτερα σπάνιες και όσες τα κατάφερναν είχαν ως δάσκαλο κάποιον στενό συγγενή τους, όπως στην περίπτωση της φαν Χέμεσσεν, που είχε ως δάσκαλο τον πατέρα της, Γιαν Σάντερς φαν Χέμεσσεν.
Α.Σ. Άρης Ακροποτάμου

Ο Α.Σ. Άρης Ακροποτάμου αποτελεί ποδοσφαιρικό σωματείο με έδρα τον Ακροποτάμο του νομού Καβάλας. Η ποδοσφαιρική ομάδα του Άρη Ακροποτάμου διεξάγει τους εντός έδρας αγώνες της στο Δημοτικό Στάδιο Ακροποτάμου.
Σκότι Μάτρο

Ο Σκότι Μάτρο (αγγλικά: "Scotty Mattraw", 19 Οκτωβρίου 1880 - 9 Νοεμβρίου 1946) ήταν Αμερικανός ηθοποιός του κινηματογράφου και της τηλεόρασης. Περισσότερο γνωστός, πρέπει να θεωρείται για τον ρόλο του στην ταινία της Disney "Η Χιονάτη και οι επτά νάνοι", ως ο νάνος Ντροπαλός. Γεννημένος στη Νέα Υόρκη, συμμετείχε, εκτός από την παραπάνω ταινία, και στις εξής αξιομνημόνευτες: "The Return of the Riddle Rider" (1927), "Quick Triggers" (1928), αλλά και "Σόδομα και Γόμορρα" (1937). Πέθανε στην Καλιφόρνια σε ηλικία 66 ετών.
Μεγάλη Ρήτρα

Η Μεγάλη Ρήτρα χρησιμοποιείται με δύο τρόπους από τους κλασικούς συγγραφείς. Από τη μια πλευρά θεωρείται το σύνταγμα της Αρχαίας Σπάρτης, το οποίο διαμορφώθηκε από τον θρυλικό νομοθέτη Λυκούργο. Βάσει του μύθου, ο Λυκούργος δεν είχε συγγράψει νόμους, γι' αυτό θεωρείται πως η Μεγάλη Ρήτρα είναι παραδοσιακά προφορική.

Από την άλλη πλευρά, η ρήτρα πιστώνεται στους μάντεις των Δελφών. Η θεωρία πως οι νόμοι ήταν άγραφοι είναι δύσκολο να χρησιμοποιηθεί σ' αυτή την περίπτωση, καθώς οι ιερείς κατέγραφαν όλους τους χρησμούς. Ωστόσο, θεωρείται πως οι νόμοι χάθηκαν, εκτός ενός κομματιού που μεταδόθηκε από τους κλασικούς συγγραφείς.

Γενικά, οι κλασικοί συγγραφείς και η λογοτεχνία μεταφέρουν μέχρι σήμερα τις δύο αυτές ιστορίες, για την σύνταξη από τους μάντεις ή από τον Λυκούργο, καθώς δεν υπάρχουν ιστορικά δεδομένα. Από την άλλη, η παράδοση πως οι νόμοι ήταν προφορικοί και μυστικοί προκαλεί παράδοξα, ειδικά όταν παρατηρήσει κανείς πως οι συγγραφείς γνωρίζουν αρκετούς απ' αυτούς. Επίσης, οι νόμοι ενός ελληνικού κράτους δεν μπορούσαν να μεταδοθούν στο πέρασμα των αιώνων ως άγραφοι ή μυστικοί. Για παράδειγμα, ο Κύρος ο νεότερος γνώριζε πολύ καλά πως ο Λύσανδρος δεν μπορούσε βάσει νόμου να αναλάβει το αξίωμα του ναύαρχου, ωστόσο, ζήτησε να γίνει εξαίρεση. Τέλος, αν όντως οι Σπαρτιάτες δεν είχαν το δικαίωμα να καταγράψουν οτιδήποτε, η ύπαρξη επιγραφών στον ποταμό Ευρώτα είναι προβληματική. Η ρήτρα θεωρείται ως μεταρρύθμιση των ελληνικού αλφαβήτου βασιζόμενη στο φοινικικό αλφάβητο.
Έντι Κόλινς

Ο Έντι Κόλινς (αγγλικά: 30 Ιανουαρίου 1883 - 2 Σεπτεμβρίου 1940) ήταν Αμερικανός κωμικός, ηθοποιός και τραγουδιστής.Η καριέρα του ξεκίνησε με το βοντβίλ. Ενώ έχει εμφανιστεί και σε αρκετές κινηματογραφικές ταινίες, σχετικά με τη βραχύβια καριέρα του. Η πιο γνωστή του, όμως, συμμετοχή είναι στην ταινία της Disney "Η Χιονάτη και οι επτά νάνοι", όπου υποδύεται τον Χαζούλη νάνο. Παρέχοντας και περαιτέρω ήχους στην ταινία αυτή. Ο Κόλις πέθανε σε ηλικία 57 ετών στην Καλιφόρνια, από ανακοπή καρδιάς.
Christmas Time Again

Christmas Time Again είναι ο τίτλος του ενδέκατου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 12 Σεπτεμβρίου του 2000 μέσω της δισκογραφικής εταιρείας "CMC International".

Ο δίσκος αποτελείται από χριστουγεννιάτικες συνθέσεις σε εκτελέσεις southern rock, με γκεστ συμμετοχές από τους Charlie Daniels Band και τους .38 Special.

Το άλμπουμ σκαρφάλωσε στο Top-40 του Billboard, όντας ο πρώτος δίσκος του συγκροτήματος που κατάφερε κάτι τέτοιο μετά την συλλογή "Gold & Platinum" του 1979.
Ελ Άλτο

Το Ελ Άλτο ("El Alto") είναι πόλη στη Βολιβία, τμήμα της μητροπολιτικής περιοχής της Λα Πας. Είναι κτισμένο στα Αλτιπλάνος, σε υψόμετρο 4.150 μέτρων και είναι η ψηλότερη μεγάλη πόλη στον κόσμο. Το Ελ Άλτο είναι μια από τις ταχύτερα αναπτυσσόμενες πόλεις της χώρας και έχει πληθυσμό 974.754 (2011).

Το ξηρό οροπέδιο πάνω από τη Λα Πας ήταν ακατοίκητο μέχρι το 1903, όταν οι σιδηροδρομικές γραμμές από τη λίμνη Τιτικάκα και την Αρίκα έφτασαν στο χείλος του φαραγγιού, μέσα στο οποίο βρίσκεται η Λα Πας, και κατασκευάστηκαν ο σιδηροδρομικό σταθμός της Λα Πας, μαζί με τις κατοικίες των εργατών. Το 1925 κατασκευάστηκε ένας αεροδιάδρομος ως βάση για την αεροπορία της Βολιβίας. Το 1939 άνοιξε το πρώτο σχολείο στο Ελ Άλτο. Το Ελ Άλτο άρχισε να αναπτύσσεται ταχύτατα όταν συνδέθηκε με το υδρευτικό δίκτυο της Λα Πας, ενώ η γη μέσα στο φαράγγι έγινε ακριβότερη. Με διοικητική απόφαση, το 1985 το Ελ Άλτο διαχωρίστηκε πολιτικά από τη Λα Πας και το 1987 αναγνωρίστηκε ως πόλη. Το 1994 έγινε έδρα της ρωμαϊκής επισκοπής του Ελ Άλτο.

Στη πόλη βρίσκεται το διεθνές αεροδρόμιο του Ελ Άλτο.
Μπαχαολλά

Ο Μπαχαολλά (/ bəhɑːʊˌlɑː /, Αραβικά: بهاء الله, «Δόξα του Θεού», 12 Νοεμβρίου 1817 - 29 Μαΐου, 1892), γενν. Μιρζά Χουσεΐν-Αλί Νουρί (Περσικά: میرزا حسینعلی نوری), ήταν ο ιδρυτής της Μπαχάι Πίστης. Ισχυρίστηκε ότι ήταν η προφητική εκπλήρωση του Μπαμπισμού, κλάδος του Σιιτισμού του 19ου αιώνα. Υπό μια ευρύτερη οπτική γωνία ο Μπαχαολλά ισχυρίστηκε ότι είναι αγγελιαφόρος του Θεού προορισμένος για την εκτέλεση των εσχατολογικών προσδοκιών του Ισλάμ, του Χριστιανισμού και άλλων μεγάλων θρησκειών.

Ο Μπαχαολλά δίδαξε ότι η ανθρωπότητα είναι μία και μόνη φυλή και ότι έχει έρθει η εποχή για την ενοποίηση της σε μια παγκόσμια κοινωνία. Δίδαξε ότι «υπάρχει μόνο ένας Θεός, ότι όλες οι θρησκείες του κόσμου είναι από το Θεό και ότι τώρα είναι η ώρα για την ανθρωπότητα να αναγνωρίσει την μοναδικότητά και την ενότητά τους. Η αξίωσή του για τη θεία αποκάλυψη οδήγησε σε διώξεις και φυλακίσεις από τις περσικές και οθωμανικές αρχές. Οι διώξεις κατέληξαν σε 24 χρόνια εγκλεισμού του στη φυλακή της Άκκα, της Παλαιστίνης (σημερινό Ισραήλ), όπου και πέθανε. Έγραψε πολλά θρησκευτικά έργα, ανάμεσά τους τα "Κιτάμπ-ι-Αγκντάς", "Κιτάμπ-ι-Ικάν" και "Τα Απόκρυφα Λόγια".
Μορόνι Όλσεν

Ο Μορόνι Όλσεν ("Moroni Olsen", 27 Ιουνίου 1889 - 22 Νοεμβρίου 1954) ήταν Αμερικανός ηθοποιός. 

Γεννήθηκε στη Γιούτα από Μορμόνους γονείς, τον Έντουαρντ Άρενχολτ Όλσεν και τη Μάρθα Χόβερχολστ. Το όνομά του το πήρε από έναν προφήτη του Βιβλίου του Μόρμον. Τις εγκύκλιες σπουδές του τις έκανε στο "Weber Stake Academy", ενώ μετά πήγε στο πανεπιστήμιου του Ουέμπερ Στέιτ, κατόπιν πήγε και στο πανεπιστήμιο της Γιούτα, οπού εκεί είχε καθηγητή τον Μάουντ Μπάμπκοκ. Κατά τη διάρκεια του Πρώτου Παγκοσμίου Πολέμου, εντάχθηκε στο Ναυτικό των Ηνωμένων Πολιτειών.

Μετά από κάποιες παραστάσεις στο Μπρόντγουεϊ, το 1935, έκανε το κινηματογραφικό του ντεμπούτο, με μία ταινία βασισμένη στο έργο "Οι τρεις Σωματοφύλακες". Παρόλα αυτά, ο πιο δημοφιλής ρόλος του ήταν στην ταινία "Η Χιονάτη και οι επτά νάνοι", ως ο Καθρέφτης, της Κακιάς Μάγισσας. Ο Όλσεν πέθανε από ανακοπή καρδιάς, σε ηλικία 65 ετών, στο Λος Άντζελες.
Τα ταξίδια του Σάλιβαν

Η ταινία Τα ταξίδια του Σάλιβαν (αγγλ. Sullivan's Travels), είναι κωμωδία παραγωγής 1942 σε σενάριο και σκηνοθεσία Πρέστον Στάρτζες. Πρωταγωνιστές της ταινίας είναι οι Τζόελ ΜακΚρέι και Βερόνικα Λέικ (σε μια από τις πρώτες της κινηματογραφικές εμφανίσεις). Ο τίτλος κάνει σαφή αναφορά στο μυθιστόρημα του Τζόναθαν Σουίφτ "Τα Ταξίδια του Γκιούλιβερ". 

Το 1990 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Στούαρτ Μπιούκαναν

Ο Στούαρτ Μπιούκαναν (αγγλικά: "Stuart Buchanan", 18 Μαρτίου 1894 - 4 Φεβρουαρίου 1974) ήταν υπεύθυνος διανομής ρόλων της The Walt Disney Company και, περισσότερο γνωστός, ως ο ηθοποιός που έδωσε τη φωνή του στον Χάμπερτ τον Κυνηγο, στην ταινία της εταιρείες "Η Χιονάτη και οι επτά νάνοι". Εκτός από την ταινία αυτή, έκανε και cameo εμφανίσεις στις ταινίες "Σαλούντος Αμίγκος" και "Super-Speed". Επίσης, έκανε και τη φωνή του Γκούφυ, στο "The Mickey Mouse Theater of the Air", το 1938. Πέθανε σε ηλικία 79 ετών, στο Κλίβελαντ.
Ένωση Ποδοσφαιρικών Σωματείων Δράμας

Η Ένωση Ποδοσφαιρικών Σωματείων Δράμας (Ε.Π.Σ.Δ.) είναι το όργανο διοίκησης του ποδοσφαίρου στο νομό Δράμας. Εδρεύει στη Δράμα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
NGC 4102

thumb|right|250px|Ο NGC 4102
Ο NGC 4102 είναι ενδιάμεσος σπειροειδής γαλαξίας στον αστερισμό Μεγάλη Άρκτο. Εντός του βρίσκεται περιοχή LINER καθώς και περιοχή γεννέσεως νέων άστρων. Η δεύτερη έχει διάμετρο 1.000 ετών φωτός και περιέχει περίπου τρία δισεκατομμύρια ηλιακές μάζες.
Ένωση Ποδοσφαιρικών Σωματείων Έβρου

Η Ένωση Ποδοσφαιρικών Σωματείων Έβρου (Ε.Π.Σ.Ε.) είναι το όργανο διοίκησης του ποδοσφαίρου στο νομό Έβρου. Ιδρύθηκε το 1969, εδρεύει στην Αλεξανδρούπολη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Κορώνα ή Γράμματα

Η ταινία με τίτλο Κορώνα ή Γράμματα είναι Γουέστερν - σπαγγέτι, Ιταλοβρετανικής συμπαραγωγής, έτους 1969 και διάρκειας 95min.
Thyrty

Thyrty είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, η οποία κυκλοφόρησε τον Αύγουστο του 2004 μέσω της δισκογραφικής εταιρείας "MCA".

Η συλλογή αποτελείται από κομμάτια σχεδόν από όλη την μέχρι τότε δισκογραφία του συγκροτήματος, όπως και ζωντανές ηχογραφήσεις από το 1976 και το 1987.

Βραβεύθηκε ως πλατινένια τον Φεβρουάριο του 2005, ενώ στην αρχική της κυκλοφορία ανέβηκε μέχρι το # 16 του Billboard, την υψηλότερη θέση του συγκροτήματος μετά το 1979.
NGC 6604

thumb|right|245px|Το ανοικτό αστρικό σμήνος NGC 6604
Το NGC 6604 είναι ανοικτό σμήνος τύπου I3p, το οποίο απέχει περίπου 5.500 έτη φωτός από το Ηλιακό Σύστημα και βρίσκεται στον αστερισμό Όφι. Το ανακάλυψε ο αστρονόμος Ουίλιαμ Χέρσελ στις 15 Ιουλίου 1826.
Χάουα Αμπντί

Η Χάουα Αμπντί (σομαλικά: "Xaawo Cabdi", , 17 Μαΐου 1947 – 5 Αυγούστου 2020), ήταν Σομαλή γιατρός και ακτιβίστρια ανθρωπίνων δικαιωμάτων, που ίδρυσε τη μη κυβερνητική οργάνωση "Dr. Hawa Abdi Foundation" (DHAF).
NGC 4666

thumb|right|245px|Ο σπειροειδής γαλαξίας NGC 4666
Ο NGC 4666 είναι σπειροειδής γαλαξίας στον αστερισμό Παρθένο. Είναι αξιοσημείωτος εξαιτίας του εξαιρετικά υψηλού ρυθμού γενέσεως νέων αστέρων, που δημιουργεί ασυνήθιστο «υπεράνεμο» (superwind) αερίων. Τα αέρια αυτά δεν είναι ορατά στο ορατό φως, όμως είναι εύκολα ανιχνεύσιμα στις ακτίνες Χ.Σχετικές παρατηρήσεις έχει κάνει το διαστημικό τηλεσκόπιο "XMM-Newton" της ESA. υπερκαινοφανής τύπου Ia ανιχνεύθηκε στον NGC 4666 στις 9 Δεκεμβρίου 2014.
Λίο ΜακΚάρεϊ

Ο Λίο ΜακΚάρεϊ ("Thomas Leo McCarey", 3 Οκτωβρίου 1898 - 5 Ιουλίου 1969) ήταν Αμερικανός σκηνοθέτης, σεναριογράφος και παραγωγός ταινιών βραβευμένος με Όσκαρ Σκηνοθεσίας για τις ταινίες "Διαζύγιο με Προθεσμία (The Awful Truth, 1937)" και "Ο Δρόμος της Αγάπης (Going My Way, 1944)". Ο ΜακΚάρεϊ στην πολύχρονη καριέρα του γύρισε 200 περίπου ταινίες από τις οποίες, πέρα από τις προαναφερθείσες, οι σημαντικότερες είναι: "Σούπα πάπιας (Duck Soup, 1933)", "Τόπο στα νιάτα (Make Way for Tomorrow, 1937)", "Ο Πόνος της Αγάπης (Love Affair, 1939)", "Ποιαν απ' τις Δυο; (My Favorite Wife, 1940)", "Οι καμπάνες της Αγίας Μαρίας (The Bells of St. Mary's, 1945)" και "Μεγάλε μου Έρωτα (An Affair To Remember, 1957)". 

Παρά το γεγονός ότι ο σκηνοθέτης σκηνοθετούσε ως επί το πλείστον σοφιστικέ κωμωδίες κατά τη δεκαετία του '30, την επόμενη δεκαετία μεταπήδησε στις ταινίες με κοινωνικά και θρησκευτικά μηνύματα, διαπρέποντας και στα δυο είδη. Ο ΜακΚάρεϊ ήταν ένας από τους δημοφιλέστερους σκηνοθέτες κωμωδίας κατά τα χρόνια πριν τον Β' Παγκόσμιο Πόλεμο.
NGC 3259

thumb|right|250px|Ο NGC 3259
Ο NGC 3259 είναι ραβδωτός σπειροειδής γαλαξίας ο οποίος απέχει περίπου 90 εκατομμύρια έτη φωτός από το Ηλιακό Σύστημα και βρίσκεται στον αστερισμό Μεγάλη Άρκτο. Ταξινομείται ως SAB(rs)bc στο σχήμα μορφολογικής ταξινόμησης, Ο γαλαξίας είναι πηγή εκπομπής ακτίνων Χ και έχει ενεργό πυρήνα τύπου Σίφερτ 2.
NGC 4980

thumb|right|250px|Ο σπειροειδής γαλαξίας NGC 4980
Ο NGC 4980 είναι σπειροειδής γαλαξίας στον αστερισμό Ύδρα. Απέχει περίπου 55 εκατομμύρια έτη φωτός από το Ηλιακό Σύστημα. Το σχήμα του είναι ελαφρώς παραμορφωμένο κάτι που συνήθως οφείλεται σε πρόσφατη βαρυτική αλληλεπίδραση με άλλον γαλαξία, αλλά στην προκειμένη περίπτωση αυτό είναι μάλλον απίθανο διότι δεν υπάρχουν άλλοι γαλαξίες πλησίον του.
NGC 6642

thumb|right|250px|Το σφαιρωτό αστρικό σμήνος NGC 6642
Το NGC 6642 είναι σφαιρωτό σμήνος το οποίο απέχει περίπου 26.400 έτη φωτός από το Ηλιακό Σύστημα και βρίσκεται στον αστερισμό Τοξότη.
Το συγκεκριμένο σμήνος είναι γνωστό πως έχει λίγους αστέρες μικρής μάζας.
NGC 1483

thumb|right|250px|Ο σπειροειδής γαλαξίας NGC 1483
Ο NGC 1483 είναι ραβδωτός σπειροειδής γαλαξίας στον αστερισμό Ωρολόγιον. Ανήκει στην ομάδα γαλαξιών Δοράδος και ανακαλύφθηκε από τον αστρονόμο Τζέιμς Ντάνλοπ (James Dunlop) στις 2 Σεπτεμβρίου 1826. Ο NGC 1483 έχει λαμπρή κεντρική περιοχή και βραχίονες με διακριτές περιοχές γενέσεως νέων αστέρων.
NGC 2257

thumb|right|250px|Το σφαιρωτό σμήνος NGC 2257
Το NGC 2257 είναι σφαιρωτό σμήνος στον αστερισμό Δοράδα. Βρίσκεται στα όρια του Μεγάλου Νέφους του Μαγγελάνου.
NGC 6503

thumb|right|250px|Ο γαλαξίας NGC 6503
Ο NGC 6503 είναι νάνος σπειροειδής γαλαξίας στον αστερισμό Δράκοντα. Βρίσκεται στις παρυφές μιας πελώριας άδειας περιοχής του διαστήματος που ονομάζεται Τοπικό Κενό (Local Void). Ο γαλαξίας έχει διάμετρο περίπου 30.000 ετών φωτός και απέχει περίπου 17 εκατομμύρια έτη φωτός από το Ηλιακό Σύστημα. Στις λαμπρές μπλε περιοχές του γεννιούνται νέοι αστέρες, ενώ στις σπείρες και στο κέντρο του υπάρχουν σκουρόχρωμα καφέ νέφη σκόνης.